b"\n_START_ARTICLE_\nDisney's Animal Kingdom\n_START_PARAGRAPH_\nDisney's Animal Kingdom (til daglig bare kalt Animal Kingdom) er en kombinert forn\xc3\xb8yelsespark og dyrehage i Disneyworld i Florida. _NEWLINE_Parken \xc3\xa5pnet 22. april 1998. Med sine 2 km\xc2\xb2 er den nesten fem ganger s\xc3\xa5 stor som Magic Kingdom, og er ogs\xc3\xa5 den st\xc3\xb8rste Disney-parken i verden. Her finnes b\xc3\xa5de raske og rolige attraksjoner, i tillegg til over 1\xc2\xa0700 dyr fra mer enn 250 arter. _NEWLINE_Tema for parken er dyr som lever i dag, dyr som er utryddet (f.eks. dinosaurer) og dyr fra eventyr og legender (f.eks. drager). En av parkens mest kjente attraksjoner er Kilimanjaro Safaris, som tar gjestene med p\xc3\xa5 en afrikansk safari. Gjestene sitter i \xc3\xa5pne busser som kj\xc3\xb8rer gjennom safaridelen av parken, hvor det er mulig \xc3\xa5 komme ganske n\xc3\xa6r mange av dyrene. Turen varer i 18 og et halvt minutt, men det er ikke et eneste gjerde \xc3\xa5 se i l\xc3\xb8pet av turen. Dyrene befinner seg i innhegninger slik at rovdyr og byttedyr aldri har mulighet til \xc3\xa5 m\xc3\xb8te hverandre, men disse gjerdene er godt skjult for \xc3\xa5 ligne mest mulig p\xc3\xa5 en virkelig safari."